Wilma Mankiller

Wilma Pearl Mankiller (Tahlequah, Oklahoma,  - Adair County, Oklahoma, ) amerindiar ekintzailea izan zen. Aita txerokia zuen, eta ama kaukasiarra. Hamaika urte zituela, San Franciscora aldatu zen familia. 1969an, indiarrek protesta gisa Alcatraz uhartean egindako okupazioan parte hartu zuen, eta 70eko hamarraldiaren erdialdera hasi zen txerokien nazioaren alde borrokan. 80ko eta 90eko hamarkadetan egin zen ospetsu, txerokien mugimendu abertzalearen buruzagi gisa. 1985ean, txerokien nazioko lehenengo emakumezko leinuburua izatera iritsi zen (txerokiena zen talde handiena, navajoen atzetik). Txerokien nazioaren alde borrokatzen hasi zenean, 10.000 txerokitik behera zituen nazioak; 1994rako, aldiz, baziren 156.000 lagun. Leinuburu izan zen garaian (1985-1995), indiarren burujabetasunaren aldeko hitzaldiak egin zituen, eta elkarrizketak izan zituen Reagan, Bush eta Clinton presidenteekin, txerokien aldarrikapenak helarazteko. Langabeziaren kontra eta haur txerokien hezkuntza-eskubideen alde borrokatu zen, batez ere.

 Erreferentziak 

Kategoria:Amerindiarrak
Kategoria:Ameriketako Estatu Batuetako feministak
Kategoria:Herbeherear estatubatuarrak
Kategoria:Oklahomarrak
Kategoria:Ameriketako Estatu Batuetako Alderdi Demokratako politikariak
Kategoria:Minbiziak hildakoak
Kategoria:Amerindiarren eskubideen aldeko ekintzaileak